钦定古今图书集成/明伦汇编/氏族典/第086卷 > 胡良机
## 钦定古今图书集成/明伦汇编/氏族典/第086卷 > 胡良机

按《明外史魏呈润传》：“胡良机，字省之，南昌人。万历四
十四年进士，历知临淄、益都二县。天启初，擢御史。疏
论乳媪中涓，又请停内操。杨涟击魏忠贤，良机亦上
疏言忠贤之恶，忠贤深憾，以年例迁广东参议。良机
方按贵州，不候代而去，遂斥为民。崇祯元年，起故官，
按宣、大二镇，年满当代，褒以敏练，令复巡一年。寻被”
劾罢。久之，起光禄典簿，终南京吏部主事。